《南乡子 袅矶吊昭烈夫人》
清代·华长发

遗庙祀江洲。红粉凋残土一丘。遥望瞿塘归梦杳。

悠悠。不尽长江滚滚流。

何事赚荆州。鼎足三分志未休。铁索千寻烧断后。

孙刘。一样降帆出石头。

作者简介：华长发(1629--1713)字商原，号沧江。无锡人。诸生。工诗词。与秦沅善，二人尝偕顾祖禹纂《方舆纪要》；擅行草楷法，与邑中孙骇禾、高世泰、严绳孙齐名，有《沧江词》。